Charlotte Antonsen (V), 2001-02-27:
For Venstre er der ingen tvivl om, at der er alt for mange socialdemokrater og andre socialister i Europa.
Især er det skidt, hvis socialdemokraterne sidder i regeringerne i EU, og det gør de.
Bl.a. er det jo svenske socialdemokrater, der sidder i EU's formandskab, og det har nok været medvirkende til, at det ikke er det mest ambitiøse formandskab, vi har set i EU's historie. Alligevel lykkes det gang på gang at gennemføre nye liberale ideer i EU, fordi udgangspunktet i EU for al politik er markedsøkonomien og den frie konkurrence og afstandtagen fra statsstøtte.
Det har været udgangspunktet for EU i alle årene, og det er det heldigvis stadig trods de mange socialdemokrater.
Markedsøkonomi og frihandel har alle dage været udgangspunktet.
Det har også domineret den praktiske politik
med fri bevægelighed, det indre marked og den fælles valuta, og nu, hvor vi tager fat på drøftelserne af EU's fremtid, er det også den liberale dagsorden, der dominerer.
Den regeringskonference, der er indkaldt til i år 2004, har foreløbig fire punkter på dagsordenen: kompetencekatalog, charter om grundrettigheder, forenkling af traktaterne og de nationale parlamenters rolle.
Det er en dagsorden, der passer
særdeles godt til et liberalt parti.
Det er godt med klare, enkle regler, så der ikke er tvivl om, hvem der har ansvar for hvad.
Borgernes kendskab til egne rettigheder er fundamentalt for den enkeltes frihed. Jo mere overskuelige, enkle og klare love og regler er, jo større sikkerhed er der for, at det enkelte menneske ikke kommer i et afhængighedsforhold til staten.
I Venstre ønsker vi frie, uafhængige borgere - ikke kun i Danmark, men i hele Europa - og derfor er EU's dagsorden for Europas fremtid også Venstres dagsorden.
Vi er meget tilfredse med EU's fremtidsplaner om en ny regeringskonference og det arbejde, som det svenske formandskab i tæt samarbejde med det kommende belgiske formandskab skal fremlægge en plan for. Det er nødvendigt at tale om EU's fremtid.
Det politiske Europa ændrede sig med Murens fald for 11 år siden, og en række nye demokratier har længe stået på spring for at blive medlemmer af det europæiske samarbejde.
Det er Venstres ønske, at den første gruppe lande kan optages allerede ved udgangen af år 2002, og det er for os at se et meget vigtigt punkt i det forslag til vedtagelse, som den socialdemokratiske ordfører netop har fremlagt.
I Venstre er vi meget tilfredse med, at Nicetraktaten er kommet på plads, så vi fra EU's side er klar til at optage de første ansøgerlande.
Østudvidelsen er uden tvivl EU's vigtigste opgave, og det er tilfredsstillende, at svenskerne også prioriterer denne opgave.
Det vil bidrage til at skabe et helt og udelt Europa, så risikoen for uro og krig rykker bort, og landene bliver i takt med deres økonomiske fremgang et vigtigt marked
for afsætning af danske produkter
Et andet punkt, jeg vil fremhæve her, er beskæftigelsespolitikken, som statsministeren allerede har været inde på, den åbne koordinationsmetode.
Her har svenskerne for alvor taget fat på en ny dagsorden.
Man har altså opgivet detailreguleringen, men fastholder, at der kun ved en fælles indsats kan komme gang i Europa, så vi kan komme af med den arbejdsløshed, der for længe har domineret vores del af verden.
Det er nødvendigt, at landene trækker på samme hammel, hvis vi fortsat skal gøre os økonomisk gældende over for USA, Japan og andre.
Den proces er i fuld gang, og Kommissionen er kommet med udspil.
I Danmark har det til gengæld været noget ejendommeligt at konstatere, at regeringen ikke har gjort noget reelt for at drøfte de fornuftige økonomiske tanker, der opstår i EU.
Her tænker jeg bl.a. på det brede spektrum af tanker vedrørende innovation, IT-uddannelse, bioteknologi og miljøvenlig teknik.
Vi hørte før, at statsministeren i sin tale fremhævede
Tager man dem alvorligt?
Er problemet ikke, at regeringen er kørt fast?
Eller er problemet ikke, at regeringens eneste svar på de store ændringer i befolkningssammensætningen er pinsepakken?
af EU's udspil.
Til sidst: Et andet karakteristisk træk ved det svenske formandskabspapir er, at de emner, der er omfattet af de danske undtagelser, er placeret centralt; det er også sagt til fru Anne Baastrup.
Dér, hvor EU rykker, dér, hvor der sker noget i EU, er Danmark stået af, og derfor vil Venstre gerne gentage: Ud med undtagelserne, jo før, jo bedre!